
EXPUNERE DE MOTIVE PRIVIND OPORTUNITATEA PROIECTULUI DE HOTĂRÂRE

privind aprobarea prelungirii contractului nr. SC2014-11579/07.05.2014 privind delegarea de gestiune, prin atribuire directă, a serviciilor  de blocare și/sau ridicare, transport, depozitare si eliberare a vehiculelor oprite/stationate neregulamentar si a vehiculelor fara stapan sau abandonate pe terenuri apartinand domeniului public sau privat al  municipiului Timişoara, aprobat prin HCLMT nr. 12/28.01.2014, modificată şi completată

1. Descrierea situatiei actuale

Prin Hotărârea nr. 12/28.01.2014, Consiliul Local al Municipiului Timişoara a aprobat delegarea gestiunii, prin atribuire directă, a serviciului de blocare şi/sau ridicare, transport, depozitare si eliberare a vehiculelor  oprite/stationate neregulamentar si a vehiculelor fara stapan sau abandonate pe terenuri apartinand domeniului public sau privat al  Municipiului Timişoara către SC Drumuri Municipale Timişoara SA - prin Serviciul Administrare Parcări. Această hotarare a fost modificată prin HCLMT  nr. 133/25.03.2014.

Prin HCLMT nr. 50/21.02.2017 s-a aprobat modificarea Hotărârii nr. 12/28.01.2014 ca urmare a publicării în data de 22 decembrie 2016, în Monitorul Oficial nr. 1035, a Hotărârii nr. 965/2016 pentru modificarea şi completarea Regulamentului de aplicare a <LLNK 12002   195181 301   0 47>Ordonanţei de urgenţă a Guvernului nr. 195/2002 privind circulaţia pe drumurile publice. Prin această hotărâre s-a reglementat de către administraţia centrală ridicarea vehiculelor staţionate neregulamentar. 

2. Schimbari preconizate și rezultate așteptate

Contractul nr. SC2014-11579/07.05.2014 privind delegarea de gestiune, prin atribuire directă, a serviciilor  de blocare și/sau ridicare, transport, depozitare si eliberare a vehiculelor oprite/stationate neregulamentar si a vehiculelor fara stapan sau abandonate pe terenuri apartinand domeniului public sau privat al  municipiului Timişoara a fost încheiat pentru o perioada de 5 ani, astfel că în data de 07.05.2019 acesta îşi pierde valabilitatea.

Societatea Drumuri Municipale Timişoara SA, prin adresa cu nr. 2055/08.04.2019 a solicitat prelungirea Contractului de delegare a gestiuni cu nr. SC2014-11579/07.05.2014. Societatea Drumuri Municipale Timişoara SA este înfiinţată și se află sub autoritate locală. Menţionăm că autoritatea publica locala exercită controlul asupra acestui operator, fapt care rezultă din actul constitutiv al acestei societati de unde se desprinde faptul că adunarea generală și administratorul societății sunt numiti de Municipiul Timişoara, regulamentul de organizare și funcționare a operatorului este aprobat de Consiliul Local al Municipiului Timişoara, deciziile strategice privind politica societății se iau de către autoritatea publica locală. Toate acestea conduc la concluzia că autoritatea publică locală exercită controlul nemijlocit asupra operatorului intern, Societatea Drumuri Municipale Timişoara SA.

Menţionăm, de asemenea că Societatea Drumuri Municipale Timişoara SA poate desfășura o astfel de activitate având inclus în domeniul sau de activitate codurile CAEN 5221-Activităţi de servicii anexe pentru transporturi terestre și 5210 – Depozitări, care îi permit efectuarea acestui serviciu public.

Considerăm că, Societatea Drumuri Municipale Timişoara SA beneficiază de experiența similară desfășurării unui astfel de serviciu dat fiind faptul ca în trecut pe raza Municipiului Timişoara aceast a mai efectuat serviciul public privind de ridicarea, transport și depozitare a vehiculelor staționate neregulamentar/vehiculelor abandonate/fără stăpân, dispunând de resurse umane suficiente și calificate, mijloace tehnice necesare, spatii adecvate de depozitare și buget suficient pentru acoperirea investițiilor. 
3. Concluzii
Consider necesar și oportun  aprobarea proiectului de hotărâre privind prelungirea contractului nr. SC2014-11579/07.05.2014 privind delegarea de gestiune prin atribuire directa a serviciului de blocare și/sau ridicare, transport,  depozitare si eliberare a vehiculelor oprite/stationate neregulamentar si a vehiculelor fara stapan sau abandonate pe terenuri apartinand domeniului public sau privat al  Municipiului Timişoara, pentru o perioadă de 5 ani.

